钦定古今图书集成/明伦汇编/氏族典/第399卷 > 《郑樵通志》 > 以官为氏
## 钦定古今图书集成/明伦汇编/氏族典/第399卷 > 《郑樵通志》 > 以官为氏

史氏。周太史史佚之后，以官为氏。汉有史恭，其女弟
为戾太子良娣，生史皇孙进，进生宣帝。恭三子：高曾
元高，侍中、大司马、车骑将军、乐陵安侯。生术丹。术，乐
陵严侯，生崇俶；丹，左将军、武阳顷侯，生邯，武阳炀侯，
生获高。曾孙岑，嗣乐陵侯。曾侍中、中郎将、将陵哀侯；
元，侍中、中郎将、平台康侯，生恁，平台戴侯，生习。又有
阿史那氏，改为史氏。

臣谨按史之为氏者，非独佚也，周有史佚、史兴，晋有史苏、史黯、史赵、史龟、史墨，楚有史猈、史皇，卫有史䲡、史狗、史朝，齐有史嚚，凡此之类，并以“史” 为氏。而未得世系者，又有太史氏、内史氏、左史氏、右史氏。